’n Ooggetuie in ’n woonstelblok oorkant Majozi se werkgewers se huis, wat gevra het om anoniem te bly uit vrees, het deur haar venster gesien hoe die verdagtes Majozi by die voorhek oorrompel en haar terug in die huis in sleep. Sy het ook gesien toe die drie vroue kort daarna die huis verlaat en straat-af vlug. Dié ooggetuie het een van Majozi se aanvallers as ’n vorige werknemer van die Mentz-gesin herken en het toe die buurvrou langs die Mentz-gesin gebel. Dié buurvrou het dadelik vir mnr. Mentz, ’n offisier in die weermag, gebel en hy het hom na sy huis gehaas waar hy op Majozi se lyk in die sitkamer afgekom het.
Mev. Mentz het gesê Majozi werk die afgelope twee weke vir hulle nadat hul vorige huiswerker vir twee weke nie vir werk opgedaag het nie.
Volgens mev. Mentz het Majozi gisteroggend gesê sy het die vorige huiswerker gesien wat aan haar gesê het sy soek haar werk terug. “Ek het vir Johanna gesê sy moet vir haar (die vorige huiswerker) sê sy moet kom dat ons kan saam sit en praat oor die kwessie.
“Ek het nooit gedink sy sou só iets doen nie. Sy het dan twee klein kinders, ’n driejarige dogter en verlede November het sy weer geboorte geskenk.”